จะกินไม่หยุดประมาณสัปดาห์ละ 1-2 ครั้ง กินเยอะกว่าปกติแล้วก็รู้สึกผิด บางครั้งทำให้อาเจียนออกมา หรือบางครั้งไปออกกำลังหนักๆๆๆ ช่วงนี้อารม ขึ้นลงบ่อย เดี๋ยวเศร้าเดี๋ยวหดหู่ เหมือนจะควบคุมตัวเองไม่ได้ แต่ก็ยังพอควบได้เพื่อไม่ให้กระทบกับงาน activity ที่เคยชอบเคยทำก็ไม่ชอบไม่ทำ เคยขยันที่จะหาความรู้เพิ่ม บ้าเรียน โน้นนี่ ตอนนี้หยุดทุกอย่างไม่อยากทำอะไร หมดหวัง นอนหลับบ้างไม่หลับบ้าง หรือตื่นกลางดึก แล้วก็ไม่หลับอีกเลย ควรไปปรึกษาแพทย์ไหมค่ะ หรือ ทำอะไรได้บ้างเบื้องต้น ตอนนี้ยังไม่อยากไป รพ
สวัสดีค่ะ โรค Binge eating ดังที่กล่าวมานั้นเป็นโรความผิดปกติทางจิตที่ผู้ป่วยกินไม่หยุด ไม่หิวก็กินเยอะ อาจมีโรคทางจิตที่เกี่ยวข้องเช่นมีภาวะซึมเศร้า โรคเครียด โรคไบโพลาร์ โรคกลัว ร่วมด้วย หรือเกิดจากอยากลดน้ำหนักเกินไปผู้ป่วยจะรับประทานอาหารในปริมาณมากกว่าปกติ และไม่สามารถควบคุมตนเองให้หยุดรับประทานได้แม้จะอิ่มแล้วก็ตาม หลังจากนั้นผู้ป่วยจะรู้สึกผิดและอาจจะไปทำการใช้ยาระบาย หรือล้วงคออ้วกออกมา หรือออกกำลังกายอย่างหนักเพื่อกำจัดอาหารทีกินเข้าไปเป็นโรคที่มีอันตราย ทำให้ร่างกายขาดสารอาหาร มีผลต่อสุขภาพจิตระยะยาวได้ จึงเป็นโรคที่ควรได้รับการรักษาและดูแลต่อเนื่องโดยจิตแพทย์ แนะนำการไปพบแพทย์เพื่อตรวจเพิ่มเติมต่อไป จากที่กล่าวมา อาจมีภาวะซึมเศร้า หรือโรคซึมเศร้าร่วมด้วยได้การดูแลตนเองเบื้องต้น ควรฝึกนิสัยการกินที่ดี กินอย่างเหมาะสมไม่น้อยจนเกินไป แต่เน้นกลุ่มอาหารที่มีประโยชน์ต่อร่างกาย และออกกำลังกายอย่างสม่ำเสมอเพื่อสร้างความแข็งแรงของกล้ามเนื้อด้วย